## Pravilnik o iskaznici ovlaštenih osoba za obavljanje određenih poslova kontrole zaštite od požara

### NN 35/1994 (4.5.1994.), Pravilnik o iskaznici ovlaštenih osoba za obavljanje određenih poslova kontrole zaštite od požara

# MINISTARSTVO UNUTARNJIH POSLOVA

Na temelju članka 31. stavka 3. Zakona o zaštiti od požara ("Narodne
novine", br. 58/93 ) ministar unutarnjih poslova donosi

## PRAVILNIlK

### O ISKAZNICI OVLAŠTENIH OSOBA ZA OBAVLJANJE ODREĐENIH POSLOVA KONTROLE ZAŠTITE OD POŽARA

Članak 1.

Ovim se Pravilnikom propisuje sadržaj i oblik iskaznice ovlaštenih osoba
za obavljanje određenih poslova kontrole propisanih mjera zaštite od požara,
način izdavanja i zamjene, te način vođenja evidencije o izdanim i vračenim
iskaznicama.

Članak 2.

Iskaznicu izdaje policijska uprava na čijm području djeIuju vatrogasne
postrojbe i vatrogasne udruge koje obavljaju određne poslove kontroIe provedbe
propisanih mjera zaštite od požara.

Članak 3.

Iskaznica iz ovoga Pravilnika pravokutnog je oblika, veličine 85 mm
x 55 mm i izrađena "tehnikom zaštitnog tiska" Prednja strana
iskaznice sadrži:

- na gornjoj lijevoj strani grb Republike Hrvatske.

- desno od grba ispisan je tekst: REPUBLIKA HRVATSKA, a ispod Ministarstvi
unutarnjih poslova,

- ispod državnog grba prazan je prostor za fotografiju preko koje je
u gornjem desnom uglu otisnut pečat Ministarstva unutarnjih poslova,

- ispred prostora za fotografiju ispisuje se jedinstveni, matčni broj
građana (JMBG),

-desno od prostora za fotografiju ispisuje se oznaka: "ISKAZNICA
OVLAŠTENE OSOBE ZA KONTROLU PROVEDBE PROPISANIH MJERA ZAŠTITE OD POŽARA",
a ispod koje se na prvoj crti ispisuje ime, a na drugoj crti prezime ovlaštene
osobe. Poledina iskaznice sadrži:

- naslov "OVLAŠTENJE" ispod kojeg je otisnut tekst: "Nositelj
ove iskaznice ovlašten je obavljati radnje u postupku kontrole propisanih
mjera zaštite od požara utvrđenih odlukom predstavničkog tijela Grada Zagreba,
grada ili Općine."

- ispod teksta iz stavka 3. ovog članka je broj i datum, a ispod mjesta
izdavanja iskaznice

- na desnoj strani poleđine je mjesto za pečat i potpis ovlaštene osobe
policijske uprave koja izdaje iskaznicu.

Članak 4.

Policijska uprava koja izdaje iskaznicu vodi evidenciju o izdanim i
vraćenim iskaznicama.

Evidencija sadrži ime i prezime ovlaštene osobe kojoj je izdana iskaznica,
broj iskaznice, datum izdavanja ili vraćanja iskaznice, naziv i sjedište
vatrogasne postrojbe ili udruge dobrovoljnih vatrogasaca čiji je djelatnik
ili član ovlašten za obavljanje kontrole, te odjeljak za napomene.

Članak 5.

Iskaznica vrijedi od dana njezinog izdavanja do prestanka Ovlaštenja
za obavljanje kontrole propisanih mjera zaštite od požara.

Članak 6.

U slučaju nestanka iskaznice osoba je dužna odmah, a najkasnije u roku
od tri dana od nestanka iskaznice, o tome obavijestiti policijsku upravu
koja je izdala iskaznicu.

Nova iskaznica izdat će se nakon što je izgubljena ili na drugi način
nestala iskaznica oglašena nevažećom u "Narodnim novinama"

Članak 7.

Ovlaštena osoba za kontrolu, kojoj je oduzeteo ovlaštenje ili je razriješena
dužnosti obavljanja kontrole propisanih mjera zaštite od požara dužna je
iskaznicu vratiti Policijskoj upravi koja ju je izdala s danom oduzimanja
ovlaštenja ili razrješerija obavljanja kontrole. Vraćena iskaznica poništava
se i pohranjuje.

Članak 8.

Obrazac iskaznice s odgovarajućim sadržajem tiskan je uz ovaj Pravilnik
i čini njegov sastavni dio.

Članak 9.

Ovim Pravilnikom prestaju vrijediti sva dotad izdana ovlaštenja za obavljanje
kontrole propisanih mjera zaštite od požara prema odlukama općinskih skupština
i grad Zagreba izdanih temeljem članka 56. Zakona o zaštiti od požara ("Narodne
novine", br. 50/77.) i članka 55. Zakona o zaštiti od požara ("Narodne
novine", br. 11/91. i 114/91.)

Članak 10.

Pravilnik stupa na snagu osmoga dana od objave "Narodnim novinama".

Broj: 511-01-78-12506/1-94.

Zagreb: 15 travnja 1994.

Ministar unutarnjih poslova

**Ivan Jarnjak, v. r.**

---

![](dodatni/361969.gif)

Pravilnik, NN 35/1994-629